《公肃在东南三有书来未报闻其除司直以诗寄贺》
宋代·史尧弼

江北江南罢战尘，两阶干舞作升平。
河东五色真毛羽，九奏箫韶看一鸣。

作者简介：眉州人，字唐英，世称莲峰先生。高宗绍兴二十七年进士。少以《古乐府》、《洪范》等论往见张浚，浚谓其大类苏轼。年十四举于乡，赴鹿鸣宴犹著粉红裤，人疑其文未工，太守命赋诗，尧弼援笔立就。未授官而卒。有《莲峰集》。